**ОСНОВНО УЧИЛИЩЕ „ХРИСТО НИКИФОРОВ” – ЛОВЕЧ**

Образователно-възпитателният процес в ОУ „Христо Никифоров” през 2017/2018 учебна година се организира в следните **форми на обучение:**

1. **Дневна;**
2. **Самостоятелна;**
3. **Индивидуална.**

**Условията и редът** за организиране и провеждане на осъществяваните в

училище форми на обучение се определят в правилника за дейността на училището при спазване изискванията на ЗПУО и Наредба 10/ 01.09.2016г за организация на дейностите в училищното образование.

**Дневната форма** на обучение се организира за паралелки или групи в учебни часове през учебния ден и включва обучението на учениците по учебни предмети.

В дневната форма на обучение се организират и дейностите по целодневна организация на учебния ден, спортните дейности и часа на класа.

**Индивидуалната форма** на обучение включва индивидуални учебни часове и текущо оценяване или изпити за определяне на срочна или годишна оценка.

Индивидуалната форма на обучение може да се организира за:

1. ученици, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна, вечерна или комбинирана форма за повече от 30 последователни учебни дни;

2. ученици, които по семейни причини желаят да завършат в други срокове обучението си за един или повече класове;

3. ученици с изявени дарби;

4. ученици със специални образователни потребности при условията на чл. 107, ал. 4 от ЗПУО;

5. ученици в случаите по чл. 107, ал. 2, т. 1 – 4 от ЗПУО.

**Самостоятелна форма** на обучение включва самостоятелна подготовка и изпити за определяне на годишни оценки по учебните предмети от училищния учебен план.

Самостоятелната форма на обучение може да се организира за:

1. ученици в задължителна училищна възраст, които по здравословни причини,

удостоверени с медицински документ, издаден от съответната експертна лекарска

комисия, определена в Закона за здравето, не могат да се обучават в дневна форма;

2. ученици в задължителна училищна възраст - по желание на ученика или

родителя, по реда на чл. 12, ал. 2 от ЗПУО, след решение на експертна комисия,

създадена към регионалното управление на образованието.

3. ученици с изявени дарби;

4. лица, навършили 16 години.

При самостоятелна форма на обучение се прилага избран от ученика утвърден училищен учебен план.